“Ёсць рэкамендацыі беларускай дзяржаве, прынятыя Камітэтам па эканамічных, сацыяльных і культурных правах ААН у выніку разгляду ўрадавай справаздачы аб выкананні адпаведнага пакта і сумеснай альтэрнатыўнай справаздачы “Вясны” і Міжнароднай федэрацыі за правы чалавека, у якой мы якраз распісвалі сітуацыю з катэгорыяй так званых абавязаных асобаў. І сутнасць рэкамендацый Камітэта заключалася якраз у тым, каб урад не ўжываў рэпрэсіўныя захады да гэтых катэгорыяў гарамадзянаў, абазначаных у кантэксце Дэкрэта №18 і сістэмы ЛПП, а выкарыстоўваў іншыя метады іх сацыяльнай рэадаптацыі, якія б не мелі рэпрэсіўнага характару”, — нагадвае Валянцін Стэфановіч.